2013–2014 m. UEFA čempionų lyga
UEFA čempionų lyga 2013–2014 m. – 22-asis UEFA čempionų lygos turnyras (59-asis skaičiuojant nuo UEFA čempionų taurės), prasidėjęs 2013 m. birželį ir pasibaigęs 2014 m. gegužės 24 d. finalo varžybomis Lisabonos Estádio da Luz stadione. Turnyre dalyvavo 76 komandos. 10 kartą klubo istorijoje turnyro nugalėtojais tapo Madrido Real futbolininkai, finale po pratęsimo 4-1 įveikę Atlético Madrid komandą.